paragraph_text: Već više od dva desetljeća ovaj festival funkcionira kao jedna od rijetkih platformi koja široj javnosti donosi pregled najkvalitetnijeg iz domaće kratkometražne i srednjemetražne filmske produkcije u tekućoj godini. Upravo zbog toga, Dane hrvatskog filma odlikuje izrazito snažan edukativni karakter jer nudi uvid u značajan dio hrvatske kinematografije.